paragraph_text: Fullmetal Alchemist, poznat u Japanu kao Hagane no Renkinđucuši, 鋼の錬金術師, doslovno "Čelični alkemičar", je japanska manga serija koju je napisala i ilustrirala Hiromu Arakawa. Svijet Fullmetal Alchemista stilski  odgovara Europskoj industrijskoj revoluciji. Radnjom smješten u izmišljeni svijet u kojem je alkemija jedno od najnaprednijih znanstvenih dostignuća poznatih čovjeku. Priča prati dvojicu braće Edwarda Elrica i Alphonsa Elrica, koji žele obnoviti svoja tijela nakon strahovito opasnog i propalog pokušaja da vrate majku u život uz pomoć alkemije.